Diari Oficial de la Generalitat Valenciana


Sumari del DOGV 4595, del 25-09-2003 (2003/10487)

RESOLUCIÓ de 18 de setembre de 2003, del Rectorat de la Universitat Jaume I, per la qual es convoca una oferta pública per a la selecció d'un tècnic superior d'investigació d'aquest organisme, amb contracte laboral temporal per obra o servei (Projecte d'investigació: Aplicació de motors de simulació interactius continus a la construcció d'entorns virtuals col·laboratius i intel·ligents (AMSIC).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4595

Data del DOGV
:   25-09-2003

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2003/10355


Data del document
:   18-09-2003

Organisme emissor
:   Universitat Jaume I de Castelló

Tipus de document
:   Resolució

Descriptors 

:   * personal d'investigació
    * universitat
    * concurs administratiu
    * professió de la informàtica

RESOLUCIÓ de 18 de setembre de 2003, del Rectorat de la Universitat Jaume I, per la qual es convoca una oferta pública per a la selecció d'un tècnic superior d'investigació d'aquest organisme, amb contracte laboral temporal per obra o servei (Projecte d'investigació: Aplicació de motors de simulació interactius continus a la construcció d'entorns virtuals col·laboratius i intel·ligents (AMSIC). [2003/M10277]
  
D'acord amb el que preveu l'article 17.2 del II Conveni Col·lectiu del Personal Laboral de les Universitats Públiques de la Comunitat Valenciana, aquest Rectorat de la Universitat Jaume I, fent ús de les atribucions que li confereix la normativa vigent, convoca una oferta pública d'una plaça de tècnic superior d'investigació d'acord amb les següents bases:
  
1) Denominació del lloc de treball: tècnic/a superior d'investigació.
  
2) Retribució íntegra mensual: la retribució íntegra mensual, inclosa la part proporcional de les pagues extres, serà de 1608,74 euros en concepte de sou base.
  
3) Objecte i període: col·laborar en la realització del projecte d'investigació: «Aplicació de motors de simulació interactius continus a la construcció d'entorns virtuals col·laboratius i intel·ligents (AMSIC)- (03I128).
  
La duració prevista d'aquest contracte estarà vinculada a la duració del projecte (fins al 31 de desembre de 2003) i a la seua disponibilitat pressupostària.
  
4) Jornada de treball: a temps complet (37,5 hores).
  
5) Requisits dels aspirants
  
- Ser espanyol o nacional d'un estat membre de la Unió Europea o nacional d'aquells estats a què, en virtut de tractats internacionals celebrats per la Comunitat Europea i ratificats per Espanya, siga d'aplicació la lliure circulació de treballadors, en els termes en què aquesta es troba definida en el Tractat constitutiu de la Comunitat Europea.
  
- Tindre complits 18 anys i no haver arribat a l'edat de jubilació.
  
- Estar en possessió del títol de llicenciat ó enginyer en informàtica. En el cas de titulacions obtingudes en l'estranger caldrà estar en possessió de la credencial que acredite la seua homologació.
  
- No patir malaltia ni estar afectat per limitació física o psíquica que siga incompatible amb l'exercici de les corresponents funcions.
  
- No haver sigut separat mitjançant expedient disciplinari del servei de qualsevol de les administracions públiques, ni trobar-se inhabilitat per a l'exercici de les funcions públiques. Els aspirants la nacionalitat dels quals no siga l'espanyola hauran d'acreditar, igualment, no estar sotmesos a sanció disciplinària o condemna penal que impedisca, al seu estat, l'accés a la funció pública.
  
Aquests requisits hauran de posseir-se al dia de la finalització del termini de presentació de sol·licituds, i mantindre's fins al moment de la signatura del contracte de treball.
  
6) Sistema selectiu de la plaça
  
Per part de la comissió encarregada de resoldre aquesta selecció, es valoraran els currículums dels aspirants d'acord amb el barem que figura en l'annex II. La comissió podrà, si ho considera oportú, realitzar una prova i entrevistar els aspirants. En el supòsit de fer la prova, aquesta serà eliminatòria i podrà ser teòrica i/o pràctica; es puntuarà de 0 a 20 punts i caldrà obtenir un mínim de 10 punts per a superar-la.
  
La comissió avaluadora podrà declarar desert el procediment de selecció en cas que valorats els mèrits i, si escau, realitzada la prova i l'entrevista, el perfil dels candidats no s'ajuste, en la seua totalitat, a les necessitats del projecte.
  
7) Comissió avaluadora
  
La comissió avaluadora tindrà l'estructura que figura en l'annex III d'aquesta convocatòria.
  
Els membres de la comissió hauran d'abstindre's d'intervindre quan coincidisca en ells alguna circumstància de les previstes en els articles 28 i 29 de la Llei 30/1992, de 26 de novembre, de Règim Jurídic de les Administracions Publiques i del Procediment Administratiu Comú.
  
El president podrà sol·licitar als membres de la comissió una declaració expressa de no trobar-se en cap de les circumstàncies previstes en els articles esmentats.
  
La comissió resoldrà tots els dubtes que puguen sorgir de l'aplicació d'aquestes normes, així com els que puguen produir-se dels casos no previstos.
  
El procediment d'actuació de la comissió s'ajustarà en tot moment al que estableix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Per a qualsevol aclariment sobre la convocatòria, les persones interessades podran dirigir-se al professor Oscar Belmonte Fernández (telèfon 374 01 38 58, email: wkbttnt@tjb.she.uv).
  
8) Presentació d'instàncies
  
Les sol·licituds, formalitzades d'acord amb el model que s'adjunta en l'annex I, juntament amb el currículum i els documents que acrediten els mèrits al·legats, s'hauran de presentar al Registre General de la Universitat Jaume I o per qualsevol dels procediments establits en l'article 38 de la Llei 30/1992, de 26 de novembre, en el termini de 10 dies naturals a partir del dia següent a la seua publicació en el Diari Oficial de la Generalitat Valenciana.
  
En l'apartat Codi de la sol·licitud haurà de figurar el número 8694.
  
Les instàncies presentades a les oficines de correus hauran de complir amb el procediment establit en l'article 205.3 del Reglament dels Serveis de Correus: Les instàncies es presentaran en sobre obert perquè l'empleat estampe el segell de dates en la part superior esquerra de les mateixes, havent de figurar amb claredat el nom de l'oficina i la data.
  
És necessari presentar una fotocòpia del DNI.
  
No serà necessària la compulsa dels documents que se presente fotocopiats, bastant la declaració jurada de l'interessat sobre l'autenticitat dels mateixos, així com les seues dades que figuren en la instància, sense perjuí que en qualsevol moment la comissió o la universitat puga requerir als aspirants perquè acrediten la veracitat de les circumstàncies i documents aportats, que hagen sigut objecte de valoració.
  
Els aspirants que no posseïsquen la nacionalitat espanyola i tinguen dret a participar hauran de presentar fotocòpia del document que acredite la seua nacionalitat i, si escau, els documents que acrediten el vincle de parentiu i el fet de viure o estar a càrrec del nacional d'un altre estat amb què tinguen el dit vincle. Així mateix, hauran de presentar declaració jurada o promesa d'aquest que no està separat de dret del seu cònjuge i, si escau, del fet que l'aspirant viu o està al seu càrrec.
  
9) Llista d'admesos i resultat de la selecció
  
Finalitzat el termini per a presentar instàncies, el rector dictarà una resolució per la qual s'aprovarà la llista d'admesos i exclosos en aquest procés selectiu, així com la composició del comissió avaluadora encarregat de jutjar-lo.
  
Els successius anuncis relacionats amb aquesta convocatòria, els acords de la comissió avaluadora i el resultat d'aquest procés de selecció es publicaran al tauler d'anuncis de Recursos Humans, ubicat a la segona planta de l'Edifici de Rectorat i Serveis Centrals, campus Riu Sec de la Universitat Jaume I, i en la següent direcció d'internet: http://www.uji.es/serveis/rec-hum/seleccio/.
  
10) Norma final
  
Aquesta convocatòria, les seues bases i tots els actes administratius que es puguen derivar d'aquesta i de les actuacions de la comissió avaluadora, podran ser impugnats per les persones interessades en els casos i forma que estableix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Així mateix, l'administració, si escau, podrà revisar les resolucions de la comissió avaluadora, d'acord amb l'esmentada norma.
  
Castelló de la Plana, 18 de setembre de 2003.- El rector accidental (Resolució del rector de 5 de setembre de 2003): Agustín Escardino Benlloch.
  
ANNEX I
  
Instància
  
Dades personals
  
Primer cognom:
  
Segon cognom:
  
Nom:
  
Data de naixement:
  
DNI:
  
Telèfon:
  
Adreça i codi postal:
  
Localitat/comarca o província:
  
CODI:
  
SOL·LICITE l'admissió en el procés selectiu per a cobrir una plaça temporal de ..., convocat per Resolució de data ..., publicat en el Diari Oficial de la Generalitat Valenciana número ...
  
Projecte:
  
Director/a
  
DECLARE que són certes les dades que s'hi consignen i que reunisc les condicions exigides per a l'ingrés en la funció pública i les especialment assenyalades en aquesta convocatòria. Així mateix, em compromet a provar documentalment els mèrits al·legats.
  
La persona interessada,
  
Castelló de la Plana, ... d .... de 200 ...
  
RECTORAT DE LA UNIVERSITAT JAUME I
  
ANNEX II
  
Barem
  
- Experiència en centres d'investigació estrangers col·laborant en el desenvolupament de sistemes informàtics: 0,5 punts per mes, fins a un màxim de 5 punts.
  
- Experiència en projectes d'informàtica gràfica: 1 punt per mes, fins a un màxim de 2 punts.
  
- Experiència en programació de llenguatges C, C++, Java i modelat de sistemes orientats a objectes amb UML i/o eines CASE: 0,2 punts per mes, fins a un màxim de 2 punts.
  
- Experiència demostrable en programació de la biblioteca gràfica OpenGL: 2 punts.
  
- Experiència demostrable en programació de la biblioteca GL4Java: 1 punt.
  
- Publicacions científiques que estiguen incloses en el Journal Citation Report, de l'Institute for Scientific Information (ISI): 0,5 punts per article publicat, fins a un màxim d'1 punt.
  
- Publicacions en actes de congressos internacionals amb ISBN i llibres amb ISBN: 0,2 punt per article i/o llibre publicat, fins a un màxim d'1 punt.
  
- Publicacions en actes de congressos nacionals amb ISBN i llibres amb ISBN: 0,1 punt per article i/o llibre publicat, fins a un màxim de 0,5 punts.
  
- Estades en centres educatius de països de parla anglesa i domini de la llengua anglesa: 0,1 punts per mes, fins a un màxim de 2,5 punts.
  
- Per cada curs superat de l'Escola Oficial d'Idiomes: 0,1 punts per curs, fins a un màxim de 0,5 punts.
  
- Si es realitza l'entrevista: fins a un màxim de 5 punts.
  
ANNEX III
  
Comissió avaluadora titular
  
President: el vicerector d'Investigació i Postgrau, o persona en qui delegue.
  
Tres vocals en representació de la Universitat Jaume I.
  
Un representant del Comitè d'Empresa, a proposta d'aquest òrgan.
  
Secretari: el cap del Servei de Recursos Humans o persona en qui delegue, que actuarà amb veu però sense vot.